અબલા આશ્રમ પ્રબંધન સમિતિના સેકેટરી અને બસવનગુડી નગરના સંઘચાલક બી.વી. શેષાજી જણાવે છે કે, અબલા આશ્રમનો પાયો સો વર્ષથી પણ વધુ સમય પહેલાં ૧૯૦૫માં ઉત્સાહી આર્યસમાજી યુવક ચક્રવર્તી વૈંકટ આયંગર દ્વારા નાખવામાં આવ્યો હતો. તેઓએ ખુદ એક વિધવા સાથે લગ્ન કરી રૂઢિવાદી સમાજ પર જબરજસ્ત પ્રહાર કર્યો હતો. આયંગરજીના ઘરથી વિધવા પુનરોદ્ધારના પ્રણ સાથે થયેલ અબલા આશ્રમ આજે કર્ણાટકમાં એક એવું વટવૃક્ષ બની ચૂક્યું છે જેની છાયામાં સેંકડો બહેનો ખુશહાલ અને સ્વતંત્ર બનાવવાનું કાર્ય થઈ રહ્યું છે. શ્રી શેષાજીને આજે પણ તે ક્ષણ યાદ છે જ્યારે તેઓ પહેલી વખત અબલા આશ્રમ આવ્યા હતા, ત્યારથી તેઓ અબલા આશ્રમમાં જ રહી ગયા. સંઘ સ્વયંસેવકોની સેવાપરાયણતાએ આ સંસ્થાને નવી ઊંચાઈ બક્ષી છે. ન માત્ર આશ્રમની વ્યવસ્થાને વધુ પારદર્શી અને સમાજોન્મુખ બનાવી છે, બલ્કે જીવનમાં પણ સંસ્કાર યોગ અને દેશભક્તિના રંગોનો સમાવેશ કરી ખુદની સાથે દેશ માટે જીવવાનું શીખવા કેટલાંક વર્ષો ઘોર વનવાસી વિસ્તારોમાં સેવાકાર્યો કરતાં વીતાવ્યાં છે. જે વાત આ અબલા આશ્રમને અન્ય મહિલા આશ્રમો કરતાં અલગ પાડે છે. તે એ છે કે, અહીં માત્ર ૧૬થી ૨૫ વર્ષની કિશોર યુવા મહિલાઓને જ પ્રવેશ આપવામાં આવે છે. શેષાજી જણાવે છે કે, નાની બાલિકા અને મહિલાઓની સારસંભાળ રાખવી આસાન છે, માટે જ સેંકડો સંસ્થાઓ આ સેગમેન્ટમાં કાર્ય કરી રહી છે. જ્યારે આવી બાલિકા કિશોર અવસ્થામાં પ્રવેશે છે ત્યારે મોટાભાગની સંસ્થાઓ તેમની સારસંભાળ રાખવામાં મુશ્કેલી અનુભવે છે. ત્યારે અબલા આશ્રમની તેમની જવાબદારી ઉઠાવવા આગળ આવે છે.